Document ID: 32003R1257

Kommissionens forordning (EF) nr. 1257/2003
af 15. juli 2003
om supplering af bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (Molise, Alto Crotonese, Welsh Lamb, Nürnberger Bratwürste eller Nürnberger Rostbratwürste)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved forordning (EF) nr. 806/2003(2), særlig artikel 6, stk. 3 og 4, og
ud fra følgende betragtninger:
(1) I henhold til artikel 5 i forordning (EØF) nr. 2081/92 har Det Forenede Kongerige sendt Kommissionen en ansøgning om registrering af betegnelsen "Welsh Lamb" som geografisk betegnelse, Italien to ansøgninger om registrering af betegnelserne "Molise" og "Alto Crotonese" som oprindelsesbetegnelse og Tyskland en ansøgning om registrering af betegnelserne "Nürnberger Bratwürste" eller "Nürnberger Rostbratwürste" som geografisk betegnelse.
(2) Det blev konstateret i henhold til nævnte forordnings artikel 6, stk. 1, at ansøgningerne er i overensstemmelse med forordningen og indeholder alle de oplysninger, der er fastsat i forordningens artikel 4.
(3) Offentliggørelsen i De Europæiske Fællesskabers Tidende(3) af betegnelserne i bilaget til nærværende forordning har ikke givet anledning til indsigelser, jf. artikel 7 i forordning (EØF) nr. 2081/92.
(4) Betegnelserne bør derfor optages i registret over beskyttede oprindelsesbetegnelser og beskyttede geografiske betegnelser og er dermed beskyttet i EF som oprindelsesbetegnelser eller geografiske betegnelser.
(5) Bilaget til nærværende forordning supplerer bilaget til Kommissionens forordning (EF) nr. 2400/96(4), senest ændret ved forordning (EF) nr. 865/2003(5) -
UDSTEDT FØLGENDE FORORDNING:
Artikel 1
Bilaget til forordning (EF) nr. 2400/96 suppleres med betegnelserne i nærværende forordning, og disse betegnelser optages i registret over beskyttede oprindelsesbetegnelser og beskyttede geografiske betegnelser som beskyttet oprindelsesbetegnelse (BOB) eller beskyttet geografisk betegnelse (BGB) efter artikel 6, stk. 3, i forordning (EØF) nr. 2081/92.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. juli 2003.

Labels: 3
18
17
6